Viljandi maakonna parkide ja puistute kaitse alt väljaarvamine – Riigi Teataja
Viljandi maakonna parkide ja puistute kaitse alt väljaarvamine - sisukord
RT I, 09.10.2018, 8
Vastu võetud 04.10.2018 nr 95
Loodusobjektide hävimise või nende looduskaitseväärtuse kadumise tõttu arvatakse kaitse alt välja järgmised Viljandi maakonnas asuvad kaitstavad pargid ja puistud:
1) Halliste dendropark (KLO1200541)1;
2) Halliste kirikupark (KLO1200607);
3) Aindu põlispuude grupp (KLO1200074);
4) Kivistiku metsapark (KLO1200077);
5) Pärsti park (KLO1200055);
6) Raudsepa dendropark (KLO1200253);
7) Tusti metsapark (KLO1200213).
1) Viljandi Rajooni TSN Täitevkomitee 29. märtsi 1958. a otsuse „Looduskaitse organiseerimisest Viljandi linnas ja rajoonis” lisa „Viljandi linnas ja rajoonis looduskaitse alla võetud objektide nimekiri” alajaotuse „Viljandi rajoonis: Pargid ja ilupuud” punktid 5 (Pärsti kooli park) ja 9 (Tusti algkooli park);
2) Eesti NSV Ministrite Nõukogu 5. juuni 1959. a määruse nr 218 „Abinõudest parkide säilitamiseks ja korrastamiseks vabariigis” lisa „Riikliku kaitse alla kuuluvate vabariikliku tähtsusega parkide loetelu” punkt 44 (Pärsti 7-a. kooli park ja dendraarium);
3) Abja Rajooni TSN Täitevkomitee 13. jaanuari 1960. a otsuse nr 2 „Looduskaitsealase töö olukorrast rajoonis ja looduskaitse rakendamisest kohalikku tähtsust omavatel objektidel” lisa nr 1 „Abja Rajooni kohaliku tähtsust omavate looduskaitseobjektide nimekiri” alajaotuse „Pargid” punktid 10 (Halliste kiriku park) ja 11 (Halliste 7-kl. kooli park);
4) Viljandi Maakonnavalitsuse 9. novembri 1992. a määruse nr 413 „Looduskaitse korraldus Viljandi maakonnas” lisa 4 „Riikliku kaitse all olevate objektide nimekiri” punktid 5 (Aindu põlispuude grupp), 65 (Pärsti park), 70 (Halliste dendropark), 71 (Raudsepa dendropark), 72 (Kivistiku metsapark) ja 75 (Tusti metsapark).
Põhjendused parkide ja puistute kaitse alt väljaarvamise kohta on esitatud määruse seletuskirjas2.
Määruse menetlus viidi läbi keskkonnaministri 26. oktoobri 2017. a käskkirjaga nr 1-2/17/1078 „Viljandimaa parkide ja puistute kaitse alt väljaarvamine” algatatud haldusmenetluses. Menetluse ülevaade koos ärakuulamise tulemustega on esitatud määruse seletuskirjas.